CELEX: 32019R1681
Language: et
Date: 2019-08-01 00:00:00
Title: Komisjoni delegeeritud määrus (EL) 2019/1681, 1. august 2019, millega muudetakse Euroopa Parlamendi ja nõukogu määrust (EL) nr 692/2011, mis käsitleb Euroopa turismistatistikat, kohandades andmeedastustähtaegu ning I ja II lisa (EMPs kohaldatav tekst)

9.10.2019   
               
               
                  ET
               
               
                  Euroopa Liidu Teataja
               
               
                  L 258/1
               
            
         KOMISJONI DELEGEERITUD MÄÄRUS (EL) 2019/1681,
         1. august 2019,
         millega muudetakse Euroopa Parlamendi ja nõukogu määrust (EL) nr 692/2011, mis käsitleb Euroopa turismistatistikat, kohandades andmeedastustähtaegu ning I ja II lisa
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 6. juuli 2011. aasta määrust (EL) nr 692/2011, mis käsitleb Euroopa turismistatistikat ja millega tunnistatakse kehtetuks nõukogu direktiiv 95/57/EÜ, (1) eriti selle artikli 3 lõiget 2 ja artikli 9 lõiget 5,
         ning arvestades järgmist:
         
                     (1)
                  
                  
                     Määruses (EL) nr 692/2011 on sätestatud Euroopa turismistatistika andmeedastustähtajad.
                  
               
                     (2)
                  
                  
                     Ajakohasus on ametliku statistika oluline kvaliteedielement ning tehniline areng võimaldab statistikaasutustel esitada andmeid lühemate tähtaegadega. Seepärast tuleks majutusettevõtete hõivatust käsitlevate igakuiste andmete edastamise tähtaegu lühendada, võttes arvesse liikmesriikides kehtivaid andmekogumistavasid.
                  
               
                     (3)
                  
                  
                     Võitlus hooajalisusega on riigi ja piirkonna tasandi ning sihtriigi turismivaldkonna ametiasutuste ja ettevõtjate jaoks endiselt suur ülesanne. Seepärast tuleks igakuiseid andmeid turistidele mõeldud majutusasutustes ööbimiste kohta edastada piirkonna tasandil.
                  
               
                     (4)
                  
                  
                     Turism on üks majandusvaldkondi, mis suurendab Euroopa linnade võimalusi, ent toob kaasa ka probleeme, ning selle mõõtmine, kui suur on turismi osatähtsus eri linnade arengu jaoks, aitab teha võrdlusi, analüüse ja töötada välja asjakohaseid arengustrateegiaid. Seepärast tuleks edastada andmeid turistidele mõeldud majutusasutustes ööbimiste kohta suuremates või eriti sagedasti külastatavates linnades.
                  
               
                     (5)
                  
                  
                     Turism aitab suuresti kaasa sinise majanduse arengule, jätkusuutlike töökohtade loomisele ja majanduskasvule ning rannikuturismi saab paremini analüüsida konkreetse piirkonna linnastumise eri astmete lõikes. Seepärast tuleks edastada andmeid turistidele mõeldud majutusasutustes ööbimiste kohta, esitades ühtlasi andmed selle kohta, kas tegemist on rannikupiirkonnaga või mitte, ja milline on selle piirkonna linnastumise aste.
                  
               
                     (6)
                  
                  
                     Turism on majandusharu, milles otsustatakse pakkumine ja nõudlus sageli sihtkoha tasandil, väljaspool NUTS 2 piirkondade tasandit, mille kohta on andmed kättsaadavad määruse (EL) nr 692/2011 alusel. Seepärast tuleks andmeid turistidele mõeldud majutusasutustes ööbimiste kohta edastada NUTS 3 piirkondade tasandil.
                  
               
                     (7)
                  
                  
                     Pakettreiside suhtes, mida ettevõtjad pakuvad müügiks või müüvad reisijatele, ja seotud reisikorraldusteenuste suhtes, mille hankimist ettevõtjad reisijatele hõlbustavad, kohaldatakse Euroopa Parlamendi ja nõukogu 25. novembri 2015. aasta direktiivi (EL) 2015/2302, mis käsitleb pakettreise ja seotud reisikorraldusteenuseid (2).
                  
               
                     (8)
                  
                  
                     Majutus- ja transporditeenuste pakkumine ja kasutamine digiplatvormide kaudu võib anda tarbijatele suurema valiku ning pakkuda äriühingutele ja kodanikele uusi ettevõtlusvõimalusi koos positiivsete ja negatiivsete kõrvalmõjudega; seda nähtust saab nõudluse poole peal mõõta, kasutades Euroopa turismistatistika raamistikku. Seepärast tuleks turismireiside muutujaid ja jaotusi kohandada.
                  
               
                     (9)
                  
                  
                     Määrust (EL) nr 692/2011 tuleks seetõttu vastavalt muuta, ilma et liikmesriikidele ja andmeesitajatele tekitataks täiendavat märkimisväärset halduskoormust,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määrust (EL) nr 692/2011 muudetakse järgmiselt.
            
                        1)
                     
                     
                        Artiklis 9 asendatakse lõige 4 järgmisega:
                        
                           „4.   Liikmesriigid edastavad:
                           
                                       a)
                                    
                                    
                                       I lisa 1. ja 2. jaos loetletud iga-aastased valideeritud andmed kuue kuu jooksul pärast vaatlusperioodi lõppu, kui I lisas ei ole sätestatud teisiti;
                                    
                                 
                                       b)
                                    
                                    
                                       I lisa 2. jaos loetletud igakuised valideeritud andmed kaheksa nädala jooksul pärast vaatlusperioodi lõppu võrdlusaastate 2020 ja 2021 kohta ning kuue nädala jooksul pärast vaatlusperioodi lõppu alates võrdlusaastast 2022;
                                    
                                 
                                       c)
                                    
                                    
                                       I lisa 4. jaos loetletud valideeritud andmed üheksa kuu jooksul pärast vaatlusperioodi lõppu, kui asjaomane liikmesriik on otsustanud need edastada;
                                    
                                 
                                       d)
                                    
                                    
                                       II lisas loetletud valideeritud andmed kuue kuu jooksul pärast vaatlusperioodi lõppu.“
                                    
                                 
                     
                  
                        2)
                     
                     
                        I lisa muudetakse järgmiselt:
                        
                                    a)
                                 
                                 
                                    2. jao punkti „A. Iga-aastaste andmete raames edastatavad muutujad ja jaotused“ muudetakse järgmiselt:
                                    
                                                i)
                                             
                                             
                                                tabelis pealkirja „1) Piirkondlikul NUTS 2. tasandil ja riigi tasandil“ all asendatakse esimene rida järgmisega:
                                                
                                                            „Majutusviis
                                                         
                                                         
                                                            Muutujad
                                                         
                                                         
                                                            Jaotused
                                                         
                                                      
                                                            Kokku (kõik majutusettevõtete liigid)
                                                         
                                                         
                                                            Residentide ööbimiste arv majutusettevõtetes
                                                            Mitteresidentide ööbimiste arv majutusettevõtetes
                                                         
                                                         
                                                            Asukoha tüüp a ja b
                                                            NUTS 3. tasandi piirkonnad
                                                            Võrdlusaasta kuud [vabatahtlik, juhul kui NUTS 2. tasand hõlmab tervet liikmesriiki]“
                                                         
                                                      
                                          
                                                ii)
                                             
                                             
                                                tabelisse pealkirja „2) Riigi tasandil“ all lisatakse algusesse järgmine rida:
                                                
                                                            „Majutusviis
                                                         
                                                         
                                                            Muutujad
                                                         
                                                         
                                                            Jaotused
                                                         
                                                      
                                                            Kokku (kõik majutusettevõtete liigid)
                                                         
                                                         
                                                            Residentide ööbimiste arv majutusettevõtetes
                                                            Mitteresidentide ööbimiste arv majutusettevõtetes
                                                         
                                                         
                                                            Asukoha tüüp a kombineerituna asukoha tüübiga b
                                                            Linnad“
                                                         
                                                      
                                          
                              
                                    b)
                                 
                                 
                                    punkt „D. Kiiresti muutuvad põhinäitajad“ jäetakse välja;
                                 
                              
                                    c)
                                 
                                 
                                    3. jakku lisatakse punkt F:
                                    „F. Linnad
                                    Linnad, mille kohta tuleb andmeid edastada, peavad vastama määruse (EÜ) nr 1059/2003 artikli 4b lõikele 3 ning peavad olema vähemalt järgmised:
                                    
                                                —
                                             
                                             
                                                need linnad, mille arvele langeb aastas üheskoos kokku 90 % ööbimistest riigi linnades asuvates majutusettevõtetes;
                                             
                                          
                                                —
                                             
                                             
                                                pealinn;
                                             
                                          
                                                —
                                             
                                             
                                                kõik 200 000 või enama elanikuga linnad.
                                             
                                          Selles kontekstis on linnad need kohalikud haldusüksused, mille elanikest elab vähemalt 50 % linnakeskuses; linnakeskus on 1 km2 suuruste võrguruutude klaster, mille rahvastikutihedus on vähemalt 1 500 elanikku ühe km2 kohta ja kus elab kokku vähemalt 50 000 inimest. Komisjon (Eurostat) koos liikmesriikidega ajakohastab korrapäraselt linnade loetelu. Liikmesriigid peavad edastama andmed uusima ajakohastatud linnade loetelu jaoks, mis on kättesaadav võrdlusaasta 31. detsembril.“
                                 
                              
                  
                        3)
                     
                     
                        II lisa 2. jao punktis „A. Edastatavad muutujad“ asendatakse tabeli read 8–15 järgmistega:
                        
                                     
                                 
                                 
                                    „Muutujad
                                 
                                 
                                    Edastatav liigitus
                                 
                                 
                                    Perioodilisus
                                 
                              
                                    8.
                                 
                                 
                                    Peamine transpordivahend
                                 
                                 
                                    
                                                a)
                                             
                                             
                                                Õhutransport (regulaar- või tellimuslennud või muud lennuteenused)
                                             
                                          
                                                b)
                                             
                                             
                                                Veetransport (näiteks liinilaevad ja praamid, kruiisilaevad, lõbusõidulaev, renditud laev)
                                             
                                          
                                                c)
                                             
                                             
                                                Raudtee-transport
                                             
                                          
                                                d)
                                             
                                             
                                                Bussitransport (graafikujärgne/regulaarvedu või graafikuväline/juhuvedu)
                                             
                                          
                                                d1)
                                             
                                             
                                                [vabatahtlik] Graafikujärgne bussivedu/regulaarvedu
                                             
                                          
                                                d2)
                                             
                                             
                                                [vabatahtlik] Graafikuväline bussivedu/juhuvedu
                                             
                                          
                                                e)
                                             
                                             
                                                Eramootorsõiduk (isiklik või liisitud, sealhulgas sõbra/sugulase auto)
                                             
                                          
                                                f)
                                             
                                             
                                                Renditud mootorsõiduk (sealhulgas sõidujagamis-/ühisauto kasutamise platvormid)
                                             
                                          
                                                g)
                                             
                                             
                                                Muu (näiteks jalgratas)
                                             
                                          
                                 
                                    Igal aastal
                                 
                              
                                    9.
                                 
                                 
                                    Peamine majutusviis
                                 
                                 
                                    
                                                a)
                                             
                                             
                                                Üüritud majutus: hotellid või muud sarnased majutusettevõtted
                                             
                                          
                                                b)
                                             
                                             
                                                Üüritud majutus: laagriplatsid ja haagissuvilate parkimisplatsid (mitte alalise elukohana kasutatavad)
                                             
                                          
                                                c)
                                             
                                             
                                                Üüritud majutus: näiteks maja, villa, korter; elamus üüritud ruum(id)
                                             
                                          
                                                d)
                                             
                                             
                                                Üüritud majutus: muu üüritud majutus (näiteks hostelid, jahisadamad, terviseteenuseid pakkuvad ettevõtted)
                                             
                                          
                                                e)
                                             
                                             
                                                Mitte-üüritud majutus: endale kuuluv puhkeotstarbeline eluruum
                                             
                                          
                                                f)
                                             
                                             
                                                Mitte-üüritud majutus: sugulaste või sõprade poolt tasuta pakutav majutus
                                             
                                          
                                                g)
                                             
                                             
                                                Mitte-üüritud majutus: muu mitte-üüritud majutus
                                             
                                          
                                 
                                    Igal aastal
                                 
                              
                                    10.
                                 
                                 
                                    Reisi broneerimine: peamise majutusviisi broneerimine interneti kaudu
                                 
                                 
                                    
                                                a)
                                             
                                             
                                                Jah
                                             
                                          
                                                b)
                                             
                                             
                                                Ei
                                             
                                          
                                 
                                    Kolme aasta tagant
                                 
                              
                                    11.
                                 
                                 
                                    Reisi broneerimine: peamise majutusviisi broneerimise viis
                                 
                                 
                                    
                                                a)
                                             
                                             
                                                Otse majutusteenuse pakkuja käest
                                             
                                          
                                                b)
                                             
                                             
                                                Reisibüroo, reisikorraldaja, portaali või sellise lühiajalist või puhkusemajutust vahendava agentuuri kaudu, kellel on nimekiri mitmest majutusteenuse pakkujast
                                             
                                          
                                                c)
                                             
                                             
                                                Broneeringut ei olnud vaja
                                             
                                          
                                 
                                    Kolme aasta tagant
                                 
                              
                                    11a.
                                 
                                 
                                    [Ainult need reisid, mille korral broneeriti majutus internetis reisibüroo, reisikorraldaja, portaali või lühiajalist või puhkusemajutust vahendava agentuuri kaudu; ainult need reisid, mille korral on peamine majutusviis „üüritud majutus: näiteks maja, villa, korter; elamus üüritud ruum(id)“]
                                    Peamise majutusviisi broneerimine veebisaidi või mobiilirakenduse kaudu, näiteks Airbnb, Booking.com, Expedia või HomeAway vahendusel
                                 
                                 
                                    
                                                a)
                                             
                                             
                                                Jah
                                             
                                          
                                                b)
                                             
                                             
                                                Ei
                                             
                                          
                                 
                                    Kolme aasta tagant
                                 
                              
                                    12.
                                 
                                 
                                    Reisi broneerimine: peamise transpordivahendi broneerimine interneti kaudu
                                 
                                 
                                    
                                                a)
                                             
                                             
                                                Jah
                                             
                                          
                                                b)
                                             
                                             
                                                Ei
                                             
                                          
                                 
                                    Kolme aasta tagant
                                 
                              
                                    13.
                                 
                                 
                                    Reisi broneerimine: peamise transpordivahendi broneerimise viis
                                 
                                 
                                    
                                                a)
                                             
                                             
                                                Otse transporditeenuse pakkuja käest
                                             
                                          
                                                b)
                                             
                                             
                                                Reisibüroo, reisikorraldaja, portaali kaudu
                                             
                                          
                                                c)
                                             
                                             
                                                Broneeringut ei olnud vaja
                                             
                                          
                                 
                                    Kolme aasta tagant
                                 
                              
                                    13 a.
                                 
                                 
                                    [Vabatahtlik] [Ainult need reisid, mille korral broneeriti transport internetis reisibüroo, reisikorraldaja või portaali kaudu]
                                    Peamise transpordivahendi broneerimine veebisaidi või mobiilirakenduse kaudu, näiteks BlaBlaCar vahendusel
                                 
                                 
                                    
                                                a)
                                             
                                             
                                                Jah
                                             
                                          
                                                b)
                                             
                                             
                                                Ei
                                             
                                          
                                 
                                    Kolme aasta tagant
                                 
                              
                                    14.
                                 
                                 
                                    Reisi broneerimine: pakettreis
                                 
                                 
                                    
                                                a)
                                             
                                             
                                                Jah
                                             
                                          
                                                b)
                                             
                                             
                                                Ei
                                             
                                          
                                 
                                    Kolme aasta tagant
                                 
                              
                                    15.
                                 
                                 
                                    Reisi broneerimine: pakettreisi broneerimise internetis
                                 
                                 
                                    
                                                a)
                                             
                                             
                                                Jah
                                             
                                          
                                                b)
                                             
                                             
                                                Ei
                                             
                                          
                                 
                                    Kolme aasta tagant
                                 
                              
                                    15a.
                                 
                                 
                                    Üksikturisti kulutused pakettreisi vältel
                                 
                                 
                                     
                                 
                                 
                                    Igal aastal“
                                 
                              
                  
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse alates 1. jaanuarist 2020.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 1. august 2019
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 192, 6.7.2011, lk 17.
         
            (2)  ELT L 326, 11.12.2015, lk 1.